stanford-oval/wikipedia huggingface dataset:
Hedda Wrangel

Carl Fredrik von Bredan tekemä kuva Hedda Wrangelista (1810)
Anna Hedvig "Hedda" Wrangel (o.s. Lewenhaupt; 11. joulukuuta 1792 Forstena – 24. heinäkuuta 1833 Ovesholm) oli ruotsalainen paronitar, laulaja ja säveltäjä.
Wrangelin vanhemmat olivat eversti, kreivi Gustaf Julius Lewenhaupt ja paronitar Anna Helena Alströmer. Äiti kuoli kaksi päivää tyttärensä syntymän jälkeen. Wrangel sai kasvatuksensa tädiltään, kreivitär Margareta Cronstedtiltä Karlbergin linnassa. Hän oppi soittamaan pianoa ja laulamaan. Hän esiintyi laulajana Tukholman eliitin suosimissa aristokraattisissa salongeissa. Wrangel meni 11. huhtikuuta 1810 naimisiin paroni Henning Gustav Wrangel af Adinalin (1780–1833) kanssa. Hän matkusteli miehensä kanssa Euroopassa. Malla Silfverstolpen muistelmien mukaan Wrangel vietti aikaa muun muassa Pariisissa. Hän oli Fredrika Bremerin läheinen ystävä. Wrangel kuoli lapsettomana.
Wrangelin sävellyksistä on säilynyt ainoastaan kolme laulua Esaias Tegnérin sanoihin. Ne ovat Frithiofs Frieri, Kung Ring ja Frithiofs Frestelse. Muu Wrangelin tuotanto on kadonnut. Siihen kuului ainakin Fredrika Bremerin kirjoituksissaan mainitsema Syrénsång.
Hedda Berntsen

| Mitalit | Mitalit | Mitalit |  |
| --- | --- | --- | --- |
|  Hedda Berntsen, Ashleigh McIvor ja Marion Josserand. |  Hedda Berntsen, Ashleigh McIvor ja Marion Josserand. |  Hedda Berntsen, Ashleigh McIvor ja Marion Josserand. |  |
Maa:   Norja
Naisten freestyle-hiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | ski cross |  |
Naisten Telemark
| MM-kilpailut   | MM-kilpailut   | MM-kilpailut   |  |
|  Kultaa | Meiringen 1997 | classic |  |
Naisten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | St. Anton 2001 | pujottelu |  |
Hedda Berntsen (s. 24. huhtikuuta 1976 Filtvet) on norjalainen freestylehiihtäjä. Hän on kilpaillut myös alppihiihdossa ja telemark-hiihdossa.
Berntsen sai hopeaa skicrossissa vuoden 2010 talviolympialaisissa. Telemarkin MM-kisoissa hän voitti kultaa vuonna 1997 classic -luokassa ja pronssia alppihiihdon maailmanmestaruuskilpailuissa 2001 lajinaan pujottelu.
Berntsen aloitti urheilu-uransa alppihiihdon parissa. Alppihiihdon maailmancupissa hän kilpaili ensimmäisen kerran Santa Caterinassa 12. helmikuuta 2000. Alppihiihdossa hän kilpaili viimeisen kerran tammikuussa 2007, jonka jälkeen hän vaihtoi lajiaan freestylehiihtoon. Freestylehiihdon maailmancupissa hän kilpaili ensimmäisen kerran helmikuussa 2007, sijoittuen yhdeksänneksi. Lajissa hän on voittanut yhden maailmancupin kilpailun.
Heemskerk

| Heemskerk |
| --- | --- |
 Assumburgin linna
 lippu:  vaakuna
 Heemskerk
 Koordinaatit: 52°31′00″N, 04°40′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  27,26 km²
Väkiluku (2016):  39 299
 – Väestötiheys:  1 441,6 as./km²
 
 www.heemskerk.nl 
Infobox OKVirheellinen NIMI-arvo: 
Heemskerk on kunta ja paikkakunta Alankomaissa, Pohjois-Hollannin maakunnassa. Siellä on arviolta 39 299 asukasta (vuonna 2016) ja sen pinta-ala on 27,26 neliökilometriä.
Aiheesta muualla

Kuvia tai muita tiedostoja aiheesta Heemskerk Wikimedia Commonsissa
Kartta Heemskerkin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Heensåsenin kirkko

| Heensåsenin kirkko Heensåsen kyrkje |
| --- | --- |
 Kirkko vuonna 2010.
Sijainti:  Vang, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1902
Suunnittelija:  Johan J. Meyer
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Heensåsenin kirkko (norj. Heensåsen kyrkje) on Vangin kunnassa Innlandetin läänissä Norjassa sijaitseva puinen pitkäkirkko vuodelta 1902.
Aiheesta muualla

Kuvia tai muita tiedostoja aiheesta Heensåsenin kirkko Wikimedia Commonsissa
Henrik Robert

| Mitalit> Maa:   Norja.Miesten kilpapurjehdus. Olympialaiset  | Mitalit> Maa:   Norja.Miesten kilpapurjehdus. Olympialaiset  | Mitalit> Maa:   Norja.Miesten kilpapurjehdus. Olympialaiset  | Maa:   Norja> Miesten kilpapurjehdus. |
| --- | --- | --- | --- |
|  Hopeaa | Pariisi 1924 | monotyyppi |  |
|  Hopeaa | Amsterdam 1928 | 12 jalan kevytvene |  |
Henrik Duntzfeldt Robert (20. maaliskuuta 1887 Hurum – 2. syyskuuta 1971 Asker) oli norjalainen kilpapurjehtija ja olympiamitalisti.
Robert saavutti yksinpurjehdusluokissa olympiahopeaa Pariisissa 1924 ja Amsterdamissa 1928.
Hal B. Wallis

Hal B. Wallis noin vuonna 1971.
Hal B. Wallis (14. syyskuuta 1898 Chicago, Illinois, Yhdysvallat – 5. lokakuuta 1986 Rancho Mirage, Kalifornia, Yhdysvallat) oli yhdysvaltalainen elokuvatuottaja. Wallis tuotti uransa aikana yli 400 elokuvaa. Hän oli 14 kertaa Oscar-ehdokkaana, sai yhden Oscarin ja kaksi Irving Thalbergin nimeä kantavaa erikois-Oscaria.
Ura

Hal Wallis lopetti koulunkäynnin 14-vuotiaana auttaakseen perhettään elannon hankkimisessa. Hän kokeili onneaan erilaisissa työtehtävissä, muun muassa kaupparatsuna, kaupaten sähkölämmittimiä Yhdysvaltojen keskilännessä. Äidin sairastuttua perhe muutti lämpimämpään ilmastoon Los Angelesiin. Hal, joka oli aina ollut elokuvien ystävä, onnistui myyntimiehentaidoillaan puhumaan teatteriketjunomistajan ympäri ja pääsi Garrick-elokuvateatterin hoitajaksi.
Teatterihoitajana hän tutustui Warnerin veljeksiin, jotka palkkasivat hänet 1923 Warner Brosin pr-osastolle töihin. Kolmessa kuukaudessa Wallis oli jo kohonnut osaston johtajaksi. Sam Warnerin kuoltua Jack Warner tarvitsi itselleen uuden oikean käden ja luottomiehen, ja hän tarjos Wallisille tuottajanpaikkaa. Wallisin tuotannossa syntyi 1930-luvun alussa muun muassa sellaiset merkkiteokset kuin "Little Caesar", "I Am a Fugitive From Chain Gang", "Gold Diggers of 1933" ja "Footlight Parade".
Darryl F. Zanuckin lähdettyä Warnerilta 1933 perustamaan omaa tuotantoyhtiötään Wallisista tuli Warnerin tuotannonjohtaja. Seuraavien seitsemän vuoden aikana Wallis valvoi 371 filmin tuotannon ja nosti tuona ajanjaksona studion voitot 700-kertaisiksi. Wallisin käsissä Warnerilla muovautuivat myös sellaiset filmitähdet kuin James Cagney, Bette Davis, Humphrey Bogart, Errol Flynn ja Olivia de Havilland.
Tuottajan ja studiopomon välillä oli jatkuvaa kitkaa, sillä Wallis joutui aina hyväksyttämään ideansa Warnerilla, jonka käsitykset elokuvanteosta eivät aina olleet samoilla linjoilla tuottajansa näkemyksien kanssa. Warner oli myös tietoinen, että yhtiön suuri menestys oli lähes yksinomaan Wallisin ansiota, ja tämä hieman nakersi suuren johtajan omanarvontuntoa. Vuonna 1941 Wallisin sopimuksen umpeuduttua hän neuvotteli Warnerin kanssa uuden nelivuotisen sopimuksen ja siirtyi itsenäiseksi tuottajaksi. Warner tarjosi työtilat ja vastasi taloudellisesta puolesta, mutta Wallis sai täyden vapauden elokuvallisten valintojen suhteen.
Uudesta sopimuksesta huolimatta asiat eivät Wallisin ja Warnerin välillä sujuneet Warnerin jatkuvasti hiillostaessa tähtituottajaansa. Viimeinen pisara Wallisille oli, kun Jack Warner kävi tuottajan sijasta pokkaamassa Casablancan Oscarin vuoden parhaasta elokuvasta. Runsaassa kuukaudessa Wallis järjesti itsensä vapaaksi Warnerista ja siirtyi itsenäiseksi tuottajaksi Paramountille, jossa hän loi vieläkin menestyksekkäämmän uran. Hän tuotti muun muassa elokuvat "The Strange Love of Martha Ivers", "Valitan, väärä numero!", "Tatuoitu ruusu", "Gunfight at the O.K. Corral" ja "Rainmaker". Wallisin löytöjä olivat muun muassa näyttelijät Jerry Lewis, Dean Martin, Kirk Douglas, Burt Lancaster, Lizabeth Scott ja Elvis Presley.
Aiheesta muualla

Hal B. Wallis Internet Movie Databasessa. (englanniksi)
Lähdeteokset

Frank Miller, Casablanca - As Time Goes By, Virgin, 1992
Henrik Robert Spåre

Henrik Robert Spåre  (5. joulukuuta 1757 Pirkkala – 28. marraskuuta 1829 Tuusula) oli suomalainen sotilas ja valtiopäivämies.
Spåren vanhemmat olivat Henrik Johan Spåre, everstiluutnantti Henrik Spåren poika, ja Beata Christina von Pfaler ja puoliso vuodesta 1787 Ulrika Charlotta Thileman (k. 1849). Spåre liittyi Porin rykmenttiin jo 1769 ja palveli siellä vapaaehtoisena 1770. Korpraali hänestä tuli 1775, alivänrikiksi hän yleni 1777 ja aliadjutantiksi 1783. Hän oli kornetti ja tallimestari henkirakuunarykmentissä 1785, kapteeniksi hän tuli 1792 ja sai palveluksesta eron sotaneuvoksen arvolla marraskuussa 1809. Spåre oli edustaja aatelissäädyssä Porvoon valtiopäivillä 1809.
Harri Wessman

Harri Kristian Wessman (s. 29. maaliskuuta 1949 Helsinki) on suomalainen säveltäjä ja musiikkikriitikko. Hän opiskeli vuosina 1967–1973 Helsingin yliopistossa ja vuosina 1973–1978 Sibelius-Akatemiassa. Jo sitä ennen hän oli saanut sävellyksessä yksityisopetusta Joonas Kokkoselta.
Wessman on säveltänyt muun muassa soolopianolle, kamarimusiikkiyhtyeelle, sinfoniaorkesterille,  jousiorkesterille ja kuorolle.
Harri Wessman näytteli pianistia elokuvassa Huomenna. Hän myös sävelsi, sovitti ja sanoitti elokuvaan kappaleen Utsom un.
Wessmanille myönnettiin valtion taiteilijaeläke 2013.
Aiheesta muualla

Harry Wessman (Arkistoitu – Internet Archive) Music Finlandin sivuilla
Harri Wessman Klassinen.fissä (Arkistoitu – Internet Archive)
Heemstede

| Heemstede |
| --- | --- |
 Tuulimylly Heemstedessä
 lippu:  vaakuna
 Heemstede
 Koordinaatit: 52°21′00″N, 04°37′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  9,21 km²
Väkiluku (2016):  26 766
 – Väestötiheys:  2 906,2 as./km²
 
 www.heemstede.nl 
Infobox OKVirheellinen NIMI-arvo: 
Heemstede on kunta ja paikkakunta Alankomaissa, Pohjois-Hollannin maakunnassa. Siellä on arviolta 26 766 asukasta (vuonna 2016) ja sen pinta-ala on 9,21 neliökilometriä.
Aiheesta muualla

Kuvia tai muita tiedostoja aiheesta Heemstede Wikimedia Commonsissa
Kartta Heemsteden kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Hawa Abdi

Hawa Abdi vuonna 2012.
Hawa Abdi Dhiblawe (somaliksi Xaawo Cabdi; 17. toukokuuta 1947 Mogadishu, Somalia – 5. elokuuta 2020 Mogadishu, Somalia) oli somalialainen ihmisoikeusaktivisti ja gynekologi. Hän perusti DHAF-säätiön asuttamaan sodan jaloista lähteneitä siirtosomaleita löytämään uuden asuin­paikan omasta maastaan.
Henkilöhistoria

Hawa syntyi Mogadishussa 17. toukokuuta 1947. Hänen äitinsä kuoli synnytykseen tytön ollessa 12-vuotias. Hawan isä auttoi tytärtään toteuttamaan unelmansa ja opiskelemaan lääkäriksi. Seitsemäntoistavuotiaana Hawa sai stipendin ja pääsi opiskelemaan Kiovaan, Ukrainaan. Vuonna 1983 hän avasi Mogadishun ulkopuolella oman vastaan­oton, jossa hän auttoi varsinkin maaseudulta tulevia potilaita.
Tunnustukset

Vuonna 2010 Glamour nimesi Hawan ja hänen tyttärensä tittelillä  "Women of the Year" kutsuen perheen naisia Äiti Teresan veroisiksi "Somalian pyhimyksiksi"  ja "ramboiksi".
Aiheesta muualla

New York Timesin artikkeli
Profile
Heinissuonlammi (Tammela)

| Heinissuonlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°41′17″N, 23°59′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Kauhaojaan 
Järvinumero:  35.985.1.001
Mittaustietoja
Pinnankorkeus:  121 m 
Rantaviiva:  0,623 km 
Pinta-ala:  0,02815 km² 
 fiHeinissuonlammi 
Heinissuonlammi on Kanta-Hämeessä Tammelassa Liesjärvellä oleva järvi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen ja järvi kuuluu Liesjärven alueen Kauhaojan valuma-alueeseen.
Maantiede

Soikean muotoisen järven pinta-ala on 2,8 hehtaaria ja sen halkaisija on 200 metriä. Siihen laskee yhdeksän suo-ojaa, joita pitkin liikavesikin poistuu lammesta. Yksi oja tuo Väärälammin vedet. Lampi sijaitsee keskellä Heinissuota, jonka ojitus purkautuu 1,5 kilometriä pitkän laskuojan välityksellä Kauhaojaan.
Järven rantaviiva on 0,62 kilometriä pitkä ja suorantaa ympäröivät moreenipohjaiset metsämaastot. Lammen rannat ovat rakentamattomia eikä lammelle johda teitä. Lähin tie päättyy 100 metrin etäisyydelle rannasta.
Historia

Vuoden 1855−1856 Kalmbergin kartastossa järven nimi kirjoitettiin "Heutislampi". Lammesta ei laskenut ojaa ja sen lähellä oli torppa. Vuoden 1884 Senaatin kartastossa järven nimenä luki "Heinälampi".
Heimir Hallgrímsson

| 0 | 1 | 2 |
| --- | --- | --- |

Henkilötiedot
Syntymäaika: 10. kesäkuuta 1967 (ikä 57)
Syntymäpaikka: Vestmannasaaret, Islanti
Seura
Seura:  Irlannin tasavalta
Tehtävä: päävalmentaja
Seurat
| Vuodet | Seura | O (M) |
| 1986–1992 1993 1994–1996 1996–1997 1998–2007 |  ÍBV  Höttur ÍBV  Smástund  KFS | 93 (0) 17 (3) 26 (0) 20 (10) 48 (10) |
Valmennusura
1993 1999–2001 2002 2003–2004 2006–2011 2011–2013 2013–2018 2018–2021 2022–2024 2024–:  Höttur (naiset)  ÍBV (naiset)  ÍBV  ÍBV (naiset)  ÍBV  Islanti (apuv.)  Islanti  Al-Arabi  Jamaika  Irlannin tasavalta
 Seurajoukkueuran tilastot kattavat vain kansalliset sarjat.
Heimir Hallgrímsson (s. 10. kesäkuuta 1967) on islantilainen jalkapallovalmentaja ja entinen pelaaja. Heinäkuusta 2024 lähtien hän on toiminut Irlannin jalkapallomaajoukkueen  päävalmentajana.
Heimir on siviiliammatiltaan hammaslääkäri ja pitänyt vastaanottoa valmennusuransa aikana. Maajoukkuevalmennustehtävien myötä hän on joutunut vähentämään töitään hammaslääkärin vastaanotolla.
Heinivaho

| Heinivaho |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°50′04″N, 24°00′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Lamminpäänlammiin 
Järvinumero:  35.933.1.003
Mittaustietoja
Pinnankorkeus:  137,8 m 
Rantaviiva:  1,522 km 
Pinta-ala:  0,08378 km² 
 fiHeinivaho 
Heinivaho on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Heinivaho kuuluu Myllyjoen valuma-alueeseen.
Maantiede

Järven pinta-ala on 8,4 hehtaaria ja sen pituus on 550 metriä ja leveys 350 metriä. Siihen laskee toistakymmentä suo-ojaa ympröiviltä soilta. Järven luusua sijaitsee järven etelärannalla, josta saa alkunsa noin 3,5 kilometriä pitkä suo-oja Lamminpäänlammiin.
Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa. Rannoille on rakennettu kolme loma-asuntoa, joille johtaa tiet seututieltä 283.
Historia

Vuoden 1855−1856 Kalmbergin kartastossa järvennimi kirjoitettiin "Heine järvi".
Harry Egipt

Harry Egipt (s. 1950) on entinen neuvostovirolainen mainoselokuvaohjaaja. Hän työskenteli Eesti Reklaamfilmissä, joka oli Neuvostoliiton merkittävin mainoselokuvayritys. Egiptin mielenkiinto mainoksiin syntyi kun hän katseli televisiosta Suomen Mainos-Television lähetyksiä. Nykyään Harry Egipt työskentelee Tallinnassa poliisina ja työnsä puolesta myös tulkkina useamman kielen osaamisensa johdosta. Egipt harrastaa egyptiläistä historiaa.
Mainokset

Egiptin mainokset tehtiin pääosin 1980-luvulla. Neuvostoliitossa oli jatkuva pula tuotteista, mutta aina kun jotain saatiin valmistettua varastoihin saakka, niin sitä mainostettiin. Egiptin mainokset olivat sähäkästi leikattuja, niissä laulettiin ja tanssittiin, ja niissä esiintyi kauniita naisia vähissä vaatteissa. Hänen mainoksissaan ovat esiintyneet muun muassa Anu Saagim ja Annely Peebo. Nykyään Egiptin mainokset ovat kohonneet kulttimaineeseen. Egipt pelasti mainoselokuvansa kaatopaikkatuomiolta 1990-luvun alussa ja niistä on koottu dvd-julkaisu. Osa mainoksista pääsi Borat-elokuvaan.
Harjoittelija

| Harjoittelija> The Intern |
| --- | --- |

Ohjaaja:  Nancy Meyers
Käsikirjoittaja:  Nancy Meyers
Tuottaja:   Suzanne Farwell  Nancy Meyers 
Säveltäjä:  Theodore Shapiro
Kuvaaja:  Stephen Goldblatt
Leikkaaja:  Robert Leighton
Pääosat:   Robert De Niro  Anne Hathaway  Rene Russo  Adam DeVine 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. InterCom Netflix
Ensi-ilta:   2015-09-1515. syyskuuta 2015 (Belgia)  2015-09-2525. syyskuuta 2015 (Yhdysvallat)  
Kesto:  121 minuuttia
Alkuperäiskieli:  englanti
Budjetti:  40 miljoonaa dollaria
Tuotto:  194,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Harjoittelija (engl. The Intern) on vuonna 2015 ensi-iltansa saanut komediaelokuva, jonka on käsikirjoittanut ja ohjannut Nancy Meyers. Sen päärooleja esittävät Robert De Niro ja Anne Hathaway.
Juoni

Jules Ostin (Anne Hathaway) on nopeasti kasvavan muotiverkkokaupan perustaja ja toimitusjohtaja. Hänen yhtiönsä ottaa harjoittelijoiksi vanhuksia, joihin kuuluu Ben Whitaker (Robert De Niro), eläkkeelle jäänyt puhelinluetteloyhtiön pomo.
Näyttelijät

| 0 | 1 | 2 |
| --- | --- | --- |
|  Robert De Niro   | … |  Ben Whitaker   |
|  Anne Hathaway   | … |  Jules Ostin   |
|  Rene Russo   | … |  Fiona   |
|  Adam DeVine   | … |  Jason   |
Vastaanotto

Film-O-Holic.com-elokuvasivuston Joonas Alanne ihasteli ohjaaja Meyersin kykyä tuottaa viihdyttäviä mutta särmättömiä hyvän mielen elokuvia, joista Harjoittelija on jonkinlainen siihenastinen huippusaavutus. Hyvistä näyttelijäsuorituksista huolimatta elokuva on hänestä kuitenkin juoneltaan tylsä, koska jokaisen tarinan vaatimaa kunnon konfliktia ei ole, vaan päähenkilöt tulevat kovin hyvin toimeen keskenään ja selvittävät vähäiset erimielisyytensä tuossa tuokiossa. Elokuva sai häneltä kaksi tähteä. Seura-lehden Pertti Avola piti elokuvaa kolmen tähden arvoisena, asenteiltaan vanhanaikaisena mutta rytmiltään mukavan leppoisana.
Aiheesta muualla

Harjoittelija Internet Movie Databasessa (englanniksi)
Harjoittelija Elonet.
Harjoittelija Rotten Tomatoesissa. (englanniksi)
Harjoitteilja Metacriticissä. (englanniksi)
Harjoittelija Box Office Mojossa. (englanniksi)
Hesperus

Hesperus voi viitata seuraaviin asioihin.
HMS Hesperus, Britannian Kuninkaallisen laivaston hävittäjä
Hesperus, englanninkielinen translitterointi kreikkalaisen mytologian Hesperokselle
Oy Hesperus Ab, entisen lääketehdas Medican holdingyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hesperus”, voi hakea sivunnimihaulla, laajalla sivunnimihaulla tai tekstihaulla.
Hardyn–Weinbergin laki

Hardyn–Weinbergin laki  (tai Hardyn–Weinbergin tasapainolaki, H–W:n periaate; H–W:n genotyyppijakauma) on populaatiogenetiikan perusyhtälö, joka kuvaa alleeli- ja genotyyppifrekvenssien väliset suhteet tasapainopopulaatiossa. Lain muotoilivat toisistaan riippumatta G. H. Hardy ja Wilhelm Weinberg vuonna 1908.
Genotyyppifrekvenssit tasapainopopulaatiossa

Jos diploidin eliön populaatiossa on tietystä geenistä kaksi alleelia (geenityyppiä) A ja a, joiden frekvenssit (osuudet) ovat p ja q, ja populaatiossa pariutumiset tapahtuvat umpimähkään, genotyyppien aa, Aa ja AA frekvenssit ovat vastaavasti
Nämä geenien satunnaista yhtymistä tsygoottiin kuvaavat frekvenssit saadaan binomin neliöintikaavasta  (p+q)^{2}=p^{2}+2pq+q^{2}\,\!.
Jos alleeleja on useampia  (a_{1},\cdots ,a_{n}), saadaan frekvenssit vastaavasti neliöstä  (p_{1}+\cdots +p_{n})^{2}, jolloin kaikille  homotsygooteille  f(a_{i}a_{i})=p_{i}^{2} ja kaikille heterotsygooteille  f(a_{i}a_{j})=2p_{i}p_{j}\,
Satunnaisesti pariutuvassa populaatiossa alleeli- ja genotyyppifrekvenssit säilyvät muuttumattomina sukupolvesta toiseen, jos mikään evoluutiotekijä, edes sattuma ei vaikuta niihin. Tämä on niin kutsuttu Hardyn–Weinbergin lain tasapaino-ominaisuus.
Hardyn–Weinbergin tasapainon ehdot ja yhtälön käyttö

Hardyn-Weinbergin tasapaino kuvaa ideaalipopulaatiotilannetta, jossa yksilön geenit voidaan katsoa satunnaisotokseksi geenivarastosta, jossa ei tapahdu muutoksia sukupolvien välillä. Yhtälö kuvaa hyvin tilannetta geeneille
diploideissa,
suvullisesti lisääntyvissä,
äärettömän suurissa populaatioissa, joissa
pariutumiskumppanit määräytyvät satunnaisesti (umpimähkäisesti).
Ideaalipopulaatio ja sille ennustettu Hardyn-Weinbergin tasapaino on suvullisten eliöiden populaatiogenetiikan nollamalli. Karkeasti yleistäen voidaan sanoa, että populaatiogenetiikka tieteenalana käsittelee poikkeamia tästä ideaalitilanteesta. Näitä poikkeamia aiheuttavat
Evoluutiotekijät
luonnonvalinta (genotyyppien erilainen kelpoisuus, alleelifrekvenssien muutokset)
geneettinen ajautuminen (äärellisestä populaatiokoosta johtuvan sattuman aiheuttamat geenifrekvenssien muutokset)
mutaatio
geenivirta
Poikkeamat umpimähkäisestä pariutumisesta: geneettinen populaatiorakenne
sukusiitos (lähisukuisten yksilöiden taipumus pariutua keskenään, ääritapaus itsesiitos)
assortatiivinen pariutuminen (geneettisesti samankaltaisten yksilöiden taipumus pariutua keskenään, sukulaisuudesta riippumattakin)
osapopulaatiorakenne (populaation koostuminen toisistaan osittain eristyneistä ja toisistaan erilaistuneista osista)
Populaatiorakennetta kuvataan yleisesti Wrightin F-tunnusluvuilla (engl. F-statistics), jotka mittaavat ja ennustavat ei-umpimähkäisyyden aihettamaa heterotsygoottisten genotyyppien suhteellista vajausta Hardyn-Weinbergin tasapainofrekvenssiin verrattuna:
Kirjallisuutta

Futuyma, D.J. (1997) Evolutionary Biology, 3rd edition. Sinauer, Mass.
Aiheesta muualla

Hardy-Weinberg Equilibrium Calculator
Population Genetics Simulator
Online Hardy-Weinberg equilibrium tests and drawing of de Finetti diagrams (Arkistoitu – Internet Archive)
Hardyn–Weinbergin lain mukaiset genotyyppifrekvenssit kahden alleelin tapauksessa: x-akselilla alleelien A ja a frekvenssit p ja q (= 1 - p), y-akselilla kolmen genotyypin  frekvenssit.
Hess

Hess tai Heß on seuraavien henkilöiden sukunimi:
Annette Hess (s. 1967), saksalainen kirjailija ja käsikirjoittaja
Erika Hess (s. 1962), sveitsiläinen alppihiihtäjä
Germain Henri Hess (1802–1850), sveitsiläis-venäläinen kemisti ja lääkäri, Hessin lain keksijä
Jared Hess (s. 1979), yhdysvaltalainen elokuvaohjaaja
Max Heß (s. 1996), saksalainen kolmiloikkaaja
Moses Hess (1812–1875), saksanjuutalainen filosofi ja poliittinen kirjailija
Myra Hess (1890–1956), brittiläinen pianisti
Reinhard Hess (1945–2007), saksalainen mäkihyppyvalmentaja
Rudolf Hess (1894–1987), saksalainen natsijohtaja
Sabine Heß (s. 1958), saksalainen soutaja
Sebastian Hess (s. 1971), sellisti
Victor F. Hess (1883–1964), itävaltalais-yhdysvaltalainen fyysikko, Nobelin fysiikanpalkinnon saaja
Walter Rudolf Hess (1881–1973), sveitsiläinen fysiologi, Nobelin lääketieteen palkinnon saaja
Wenche-Lin Hess (s. 1975), norjalainen jousiampuja
Willy Hess (1906–1997), sveitsiläinen musiikintutkija ja säveltäjä
Willy Hess (1859–1939), saksalainen viulisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hjalmar Askolin-Ingelberg

Fredrik Hjalmar Askolin-Ingelberg, ent. Ingelberg (24. syyskuuta 1882 Turku – 8. marraskuuta 1956 Tukholma) oli Suomen puolustusministeriön kansliapäällikkönä toiminut eversti, juristi ja liikemies.
Askolin-Ingelbergin vanhemmat olivat johtaja Fredrik Ingelberg ja Sofia Maria Helenius. Upseeritutkinnon hän suoritti 1903 ja oikeustutkinnon 1914. Askolin-Ingelberg palveli upseerina Suomen kaartissa 1903–1906. Rajamäen tehtaiden lainopillisena asiamiehenä 1915–1917 toiminut Askolin-Ingelberg työskenteli puolustusministeriössä ensin osastopäällikkönä ja sitten kansliapäällikkönä 1918–1922. Vuonna 1926 hänestä tuli Johannes Askolin -toiminimen johtaja ja Ab. Greggböle Egendomin toimitusjohtaja. Askolin-Ingelberg työskenteli erityisesti sahateollisuuden parissa. Suomen sisällissodassa Askolin-Ingelberg taisteli valkoisten puolella Jyväskylässä, toimi Lempäälän lohkon komentajana ja oli Viipurin valtauksessa kenraali Vilkaman esikuntapäällikkö. Hän toimi talvisodan jälkeen vapaaehtoisena SPR:n palveluksessa. Askolin-Ingelbergin puoliso oli Johannes Askolinin tytär ja perijätär Maini Askolin (k. 1929), jonka viides aviomies hän oli.